Repùblica de su Congo

Sa Repùblica de su Congo (nodida fintzas che Congo-Brazzaville o ex-Congo frantzesu; in frantzesu République du Congo; in kikongo Repubilika ya Kongo; in lingala Republiki ya Kongó) est un'Istadu de s'Àfrica tzentrale e un'ex-colònia frantzesa. Dae su 1969 a su 1992 est istadu denumenada Repùblica Populare de su Congo. Sa capitale est Brazzaville.

Tenet istèrrida de 342.000 km² pro unos 5.125.821 bividores, allàcanat a norte cun Camerùn e Repùblica Tzentrafricana, a estu e a sud cun sa Repùblica Democràtica de su Congo, a sud pro unu tretu curtzu cun s'exclave angolana de Cabinda, a sud-ovest s'acarat in su Golfu de Guinea e a ovest allàcanat cun su Gabòn.

Sa Repùblica de su Congo est una repùblica presidentziale; s'atuale presidente est su generale Denis Sassou Nguesso, a su pòdere dae su 1979 francu su perìodu 1992-97. Sa limba ufitziale est su frantzesu.
Àteros progetos

Categoria:Natziones de s'Africa